**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

**UPRAVNI ODJEL ZA**

**PROSTORNO UREĐENJE, GRADNJU I**

**ZAŠTITU OKOLIŠA**

KLASA: 112-02/21-01/10

URBROJ: 2140/01-08-21-1

Krapina, 10. prosinca 2021.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08., 61/11., 4/18. i 112/19.) pročelnik Upravnog odjela za prostorno uređenje, gradnju i zaštitu okoliša, raspisuje

**JAVNI NATJEČAJ**

za prijam u službu na neodređeno vrijeme

U Upravni odjel za prostorno uređenje, gradnju i zaštitu okoliša primaju se na neodređeno vrijeme i uz obvezan probni rad u trajanju od tri mjeseca:

**1. SAVJETNIK ZA PROSTORNO UREĐENJE I GRADNJU** – 1 izvršitelj, s mjestom rada u Krapini

**2. VIŠI STRUČNI SURADNIK ZA PROSTORNO UREĐENJE I GRADNJU –** 1izvršitelj, s mjestom rada u Krapini

**3. SAVJETNIK ZA PROSTORNO UREĐENEJ I GRADNJU** – 1 izvršitelj, s mjestom rada u Ispostavi u Zaboku

Na ovaj Javni natječaj za prijam u službu na neodređeno vrijeme (dalje u tekstu: Natječaj), mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Posebni uvjeti za prijam u službu i raspored na radna mjesta: **1. i 3. SAVJETNIK ZA PROSTORNO UREĐENJE I GRADNJU:**

* magistar struke ili stručni specijalist iz područja tehničkih znanosti polje arhitektura i urbanizam ili građevinarstvo,
* najmanje 3 godine radnog iskustva na odgovarajućim poslovima
* položen državni ispit i
* znanje rada na osobnom računalu.

Posebni uvjeti za prijam u službu i raspored na radno mjesto **2. VIŠI STRUČNI SURADNIK ZA PROSTORNO UREĐENJE I GRADNJU:**

* magistar struke ili stručni specijalist iz područja tehničkih znanosti polje arhitektura i urbanizam ili građevinarstvo,
* najmanje 1 godina radnog iskustva na odgovarajućim poslovima,
* položen državni ispit i
* znanje rada na osobnom računalu.

Osim navedenih posebnih uvjeta, kandidati za radna mjesta (1., 2. i 3.) moraju ispunjavati i opće uvjete za prijam u službu i raspored na radno mjesto:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta.

Osoba koja ima potrebno radno iskustvo na odgovarajućim poslovima, a nema položen državni ispit, može biti primljena u službu pod uvjetom da ispit položi u roku od jedne godine od dana prijma u službu.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Uz pisanu prijavu, podnositelji prijave dužni su priložiti sljedeće priloge, koji mogu biti i u neovjerenim preslikama te će odabrani kandidati predočiti izvornike:

* životopis
* dokaz o hrvatskom državljanstvu (važeća osobna iskaznica, putovnica, vojna iskaznica ili domovnica ili Elektronički zapis iz Knjige državljana)
* dokaz o traženoj stručnoj spremi (uvjerenje, diploma, potvrda)
* uvjerenje nadležnog suda se protiv kandidata ne vodi kazneni postupak (ne starije od 6 mjeseci od zadnjeg dana roka za podnošenje prijava na Natječaj),
* vlastoručno potpisanu izjavu da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o položenom državnom ispitu (svjedodžba, uvjerenje),
* dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz o radnom iskustvu na odgovarajućim poslovima u trajanju od najmanje tri godine za radna mjesta **1. i 3. SAVJETNIK ZA PROSTORNO UREĐENJE I GRADNJU** i jedne godine za radno mjesto **2. VIŠI STRUČNI SURADNIK ZA PROSTORNO UREĐENJE I GRADNJU**, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u ispisu Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca).

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti pisane dokaze o tom statusu te imaju prednost u odnosu na ostale kandidate samo pod jednakim uvjetima.

Pozivaju se osobe iz članka 101. stavaka 1. i 2. Zakona o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17., 98/19 i 84/21) koje ostvaruju pravo prednosti kod prijma u službu, da, osim dokaza o ispunjavanju traženih uvjeta, prilože i dostave sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji u svrhu ostvarivanja prednosti pri zapošljavanju:

* rješenje o priznatom statusu hrvatskog ratnog vojnog invalida iz Domovinskog rata odnosno potvrdu o priznatom statusu hrvatskog branitelja iz Domovinskog rata ili dragovoljca iz Domovinskog rata ne stariju od šest mjeseci (osobe iz članka 101. stavka 1. točaka c) i e) do k) Zakona o hrvatskim braniteljima iz Domovinskog rata i članovima njihovih obitelji )
  + dokaz o nezaposlenosti – potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje ne stariju od mjesec dana (u slučaju iz članka 101. stavka 1. Zakona o hrvatskim braniteljima iz Domovinskog rata i članovima njihovih obitelji)
  + presliku pravomoćnog rješenja, odluke ili drugog pravnog akta o prestanku prethodnog zaposlenja
  + dokaz o oduzetoj roditeljskoj skrbi kada se prijavljuje dijete smrtno stradalog hrvatskog branitelja iz Domovinskog rata ili nestalog hrvatskog branitelja iz Domovinskog rata bez roditeljske skrbi
  + potvrdu poslodavca da radno mjesto osobe iz članka 101. stavka 1. Zakona o hrvatskim braniteljima iz Domovinskog rata i članovima njihovih obitelji ne odgovara njegovoj stručnoj spremi (u slučaju iz članka 101. stavka 2. Zakona o hrvatskim braniteljima iz Domovinskog rata i članovima njihovih obitelji)
  + presliku pravomoćnog rješenja o priznatom pravu na novčanu naknadu iz članka 107. ovoga Zakona ili prava na zajamčenu minimalnu naknadu (osobe iz članka 101. stavka 1. točaka g), h), i), j) i k) Zakona o hrvatskim braniteljima iz Domovinskog rata i članovima njihovih obitelji
  + potvrdu o broju dana sudjelovanja u obrani suvereniteta Republike Hrvatske (kada se prijavljuju osobe iz članka 101. stavka 1. točaka f), i) i k) Zakona o hrvatskim braniteljima iz Domovinskog rata i članovima njihovih obitelji
  + rodni list (osobe iz članka 101. stavka 1. točaka a), b), g), h), i), j) i k) Zakona o hrvatskim braniteljima iz Domovinskog rata i članovima njihovih obitelji
  + rješenje o priznatom statusu člana obitelji smrtno stradalog hrvatskog branitelja iz Domovinskog rata (osobe iz članka 101. stavka 1. točaka a), b) i d) Zakona o hrvatskim braniteljima iz Domovinskog rata i članovima njihovih obitelji.

Dokazi potrebni za ostvarivanje prava prednosti pri zapošljavanju temeljem odredbi Zakona o hrvatskim braniteljima iz Domovinskog rata i članovima njihovih obitelji navedeni su na poveznici na internetsku stranicu Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Natječajni postupak obuhvaća prethodnu provjeru znanja i sposobnosti putem pisanog testiranja, provjere praktičnog rada (provjera znanja rada na osobnom računalu) i intervjua.

Prethodnoj provjeri znanja i sposobnosti mogu pristupiti kandidati koji ispunjavaju formalne uvjete iz Natječaja.

Ako podnositelj prijave ne pristupi prethodnoj provjeri znanja i sposobnosti, smatrati će se da je povukao prijavu na Natječaj.

Na web stranici Krapinsko-zagorske županije [www.kzz.hr](http://www.kzz.hr) objaviti će se opis poslova i podaci o plaći za radna mjesta koja se popunjavaju ovim Natječajem, način obavljanja prethodne provjere znanja i sposobnosti kandidata i iz kojeg područja će se provoditi prethodna provjera znanja i sposobnosti te pravni i drugi izvori za pripremanje kandidata za provjeru.

Povjerenstvo za provedbu Javnog natječaja za prijam u službu u Upravni odjel za prostorno uređenje, gradnju i zaštitu okoliša utvrditi će listu kandidata koji ispunjavaju formalne uvjete iz Natječaja te će **na web-stranici i na oglasnoj ploči Krapinsko-zagorske županije objaviti mjesto i vrijeme održavanja prethodne provjere znanja i sposobnosti, najmanje 5 dana prije održavanja prethodne provjere znanja i sposobnosti.**

Pisane prijave na Natječaj, s obaveznim prilozima, podnose se **u roku od osam dana** od dana objave Natječaja u “Narodnim novinama”, na adresu: Krapinsko-zagorska županija, Povjerenstvo za provedbu Javnog natječaja za prijam u službu u Upravni odjel za prostorno uređenje, gradnju i zaštitu okoliša: “Javni natječaj za prijam u službu 1. savjetnika za prostorno uređenje i gradnju, s mjestom rada u Krapini”, “Javni natječaj za prijam u službu 3. savjetnika za prostorno uređenje i gradnju, s mjestom rada u Zaboku” ili “Javni natječaj za prijam u službu 2. višeg stručnog suradnika za prostorno uređenje i gradnju**”, ovisno za koje se radno mjesto podnosi prijava**, 49000 Krapina, Magistratska 1. U slučaju da ista osoba podnosi prijavu na Natječaj za više radnih mjesta u istoj omotnici, na omotnici je potrebno naznačiti sva radna mjesta za koja se podnosi prijava, a dokumentaciju **koja je jednaka za ta radna mjesta, nije potrebno dostavljati u dva ili tri primjerka** već je potrebno u prijavi napomenuti da se prijava podnosi za više radnih mjesta i napisati radna mjesta za koja se prijava podnosi.

**Urednom prijavom smatra se prijava koja sadrži sve podatke i priloge navedene u Natječaju.**

Osobe koja neće podnijeti pravodobnu i urednu prijavu ili neće ispunjavati formalne uvjete iz Natječaja neće se smatrati kandidatima prijavljenim na Natječaj i o istome će biti pisano obaviještene.

Kandidat koji bude izabran dužan je dostaviti uvjerenje o zdravstvenoj sposobnosti prije donošenja rješenja o prijmu u službu.

O rezultatima Natječaja kandidati će biti obaviješteni u roku od 60 dana od dana isteka roka za podnošenje prijava.

**PROČELNIK**

mr. sc. Stjepan Bručić, dipl. ing. građ.

DOSTAVITI:

1. “Narodne novine”, za objavu
2. Upravni odjel za opće i zajedničke poslove,

za objavu,

1. Hrvatski zavod za zapošljavanje,

Krapina, Ksavera Šandora Đalskog 3,

1. Pismohrana.